Lucy Lawless

Lucy Lawless (født Lucille Frances Ryan 29. mars 1968 i Mount Albert i Auckland på New Zealand) er en newzealandsk skuespiller og sanger, kjent for sin hovedrolle i TV-serien Xena: Warrior Princess, som ble produsert mellom 1995 og 2001.


== Bakgrunn ==


=== Tidlig liv og utdanning ===
Lucy Lawless er det femte av syv barn som Frank og Julie Ryan fikk. Hun har fem brødre og en søster, og begynte med skuespill på ungdomsskolen. Hun ville bli opera-sanger frem til hun var 16 år gammel, men sluttet da hun skjønte at de måtte overholde en streng diett og ikke kunne være ute hele natten. Ved Auckland University, studerte hun språk i et år. Hun sluttet så, og reiste til Europa med sin kjæreste Garth Lawless, for å reise i Tyskland og Sveits. Paret dro så til Australia, der hun jobbet en kort periode som gullgraver.


=== Familie ===
19 år gammel ble hun gravid med Garths barn. I 1988 giftet hun og Lawless seg i Kalgoorlie, Australia. De returnerte til New Zealand og fikk datteren, Daisy Lawless (15. juli 1988). Paret ble skilt i 1995. Lawless giftet seg så med Xena-produsenten Robert Tapert, 28. mars 1998. Lawless og Tapert har to sønner: Julius Robert Bay Tapert (født 16. oktober 1999) og Judah Miro Tapert (født 7. mai 2002), begge født i Auckland, New Zealand.


== Skuespillerkarriere ==


=== Xena: Warrior Princess ===
I 1994 spilte Lawless i Hercules and the Amazon Women, piloten for serien Hercules: The Legendary Journeys. I episoden spille hun en mann-hatende kriger ved navn "Lysia". Hennes nøkkelrolle fikk hun da hun ble bedt om å spille en kriger-kvinne med navn "Xena" i en senere episode i mars 1995. Hun spilte Xena i to episoder til i seriens første sesong.
"Xena"-karakteren endret seg gjennom flere Hercules-episoder, og ble populær nok til at en spin-off-serie ble skapt: Xena: Warrior Princess debuterte 4. september 1995.
Xena, ble en hit, og serien fortsatte i seks sesonger, noe som gjorde Lawless til en internasjonal kjendis. Hun spilte til og med seg selv på The Simpsons.


=== Battlestar Galactica ===
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Miniserien ble etterhvert pilot for en ny science fiction-serie, hvor Lucy Lawless dukket opp i sesong to i rollen som «D'Anna Biers»/«Cylon nr 3». Gjesterollen fortsatte ut serien, hvor Lawless spilte flere forskjellige utgaver av «Nummer 3». Battlestar Galactica ble filmet for det meste i Vancouver, Canada, og varte i fire sesonger.


== Sangkarriere ==

Since sin rolle som "Xena", har Lawless holdt på med en ny sangkarriere etter å ha vært med som deltaker i tv-programmet Celebrity Duets. Hun gjorde sin debut på the Roxy i Hollywood 13. januar 2007, og ble mottatt av utsolgt saler på flere konserter.


=== Diskografi ===
Liste med CD-er:

Come 2 Me
Come To Mama: Lucy Lawless In Concert: The Roxy Theater In Hollywood (konsert-CD)
Gimme Some, Sugar: Lawless, NYC (konsert-CD)
Still Got The Blues: Live In Chicago (konsert-CD)


== Utmerkelser, priser og nominasjoner ==
Lawless ble i 2004 utnevnt til medlem av New Zealands fortjenstorden. Hun har også mottatt Saturn Award (Academy of Science Fiction, Fantasy & Horror Films, USA) og ble i 1997 nominert til Best Genre TV Actress for sin rolle i Xena: Warrior Princess.


== Utvalgt filmografi ==
Listen under er ikke komplett, se Internet Movie Database – Lucy Lawless

2008 – Justice League: The New Frontier  (stemme til animasjonsfilm)
2005–2007 – Battlestar Galactica (TV-serie, 13 episoder)
2006 – Veronica Mars (TV-serie, 1 episode)
2005 – Two and a Half Men (TV-serie, 1 episode)
2003 – Tarzan (TV-serie, 7 episoder)
2002 – Spider-Man (film)
2001 – The X-Files (TV-serie, 2 episoder)
1995–2001 – Xena: Warrior Princess (TV-serie, 134 episoder)
1997 – Hercules & Xena: Wizards of the Screen (TV-film)
1995–1998 – Hercules: The Legendary Journeys (TV-serie, 8 episoder)
1994 – Hercules and the Amazon Women (TV-film)
1992 – The Rainbow Warrior (film)
1987 – Funny Business, (TV-serie, flere episoder)


== Trivia ==
Lawless ble spurt av Peter Jackson om å stille på audition for rollen som "Galadriel" in "Lord of the Rings", men avslo fordi hun var gravid og det ville sinke produksjonen av filmen.I 1997 ble Lawless utnevnt til en av de "50 Most Beautiful People in the World" av People magasinet. Noen dager tidligere, 6. mai 1997, eksponerte Lawless ufrivillig et av sine bryst da hun sang den amerikanske nasjonalsangen ved en NHL ishockey-kamp i Anaheim, California mellom Mighty Ducks og Detroit Red Wings. Lawless ble sitert i Newsweek: «Obviously, I was mortified... It was quite a bit more exposure than I want.»Hun er ikke i slekt med Blackie Lawless, frontfiguren i heavy metal-gruppen W.A.S.P.


=== Astronomisk tilknytning ===
Lucy Lawless har også blitt brukt som en referanse innenfor astronomi. Astronomen Mike Brown ga den nyoppdagde dvergplaneten Eris navnet "Xena", da han syns det navnet var mye enklere å bruke enn den daværende offisielle betegnelsen "2003 UB313". Da objektet hans ble fastlagt å være større enn Pluto, sørget det for internasjonal oppstyr og en lang diskusjon rundt definisjonen av hva som er en planet.
Planeten kjælenavn "Xena" ble brukt masse i media. Så populær var navnet at når New Scientist undersøkte hvilket navn folk flest foretrakk på den 10. planeten, ble "Xena" rangert som nr. 4. Lawless ringte Mike Brown i desember 2005 for å takke han for hans "senseless act of beauty," og hevdet at hun "never dared hope [the name] would stick.".Selv om planeten "Xena" nå er offisielt kjent som "Eris", gjorde Brown en indirekte æresbevisning til Lawless ("lovløs") ved å oppkalle Eriss måne Dysnomia etter den greske gudinnen for lovløshet.


== Referanser ==


== Eksterne lenker ==
Offisielt nettsted 
(en) Lucy Lawless – kategori av bilder, video eller lyd på Commons 
(en) Lucy Lawless på Internet Movie Database 
(sv) Lucy Lawless i Svensk Filmdatabas 
(da) Lucy Lawless på Scope 
(fr) Lucy Lawless på Allociné 
(en) Lucy Lawless på AllMovie 
(en) Lucy Lawless hos Turner Classic Movies 
(en) Lucy Lawless hos Rotten Tomatoes 
(en) Lucy Lawless hos TV Guide 
(en) Lucy Lawless hos The Movie Database 
(en) Lucy Lawless hos Internet Broadway Database 
Official fan club site
Lucy is Lawless
Interview with TheStarScoop, Sept 2006
AUSXIP Lucy Lawless